KÚPNA ZMLUVA

č. [●]

uzavretá podľa § 409 a nasl. zákona č. 513/1991 Zb. Obchodný zákonník v znení neskorších predpisov a zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „**Zmluva**“)

medzi zmluvnými stranami

**Kupujúci:**

### Obchodné meno: POLYFORM, s.r.o.

### Sídlo: Terézie Vansovej 10

### Štatutárny orgán/štatutár: Ing. Jozef Vaľko - konateľ

### Ľuboslav Leško - konateľ

### IČO: 31 679 137

### DIČ: 2020525562

### IČ DPH: SK2020525562

Spoločnosť zapísaná v Obchodnom registri Okresného súdu Prešov oddiel Sro, vložka číslo: 1322/P

Bankové spojenie: Všeobecná úverová banka, a.s.

IBAN: SK71 0200 0000 0000 0930 9602

(ďalej ako „**Kupujúci**“)

a

**Predávajúci:**

Obchodné meno: [●] [*doplní úspešný uchádzač*]

Sídlo: [●] [*doplní úspešný uchádzač*]

IČO: [●] [*doplní úspešný uchádzač*]

IČ DPH: [●] [*doplní úspešný uchádzač*]

Spoločnosť zapísaná v Obchodnom registri Okresného súdu [●]oddiel [●], vložka číslo: [●] [*doplní úspešný uchádzač*]

Bankové spojenie: [●] [*doplní úspešný uchádzač*]

IBAN: [●] [*doplní úspešný uchádzač*]

Zastúpený: [●] [*doplní úspešný uchádzač*]

(ďalej ako „**Predávajúci**“)

(spolu ďalej aj ako „**Zmluvné strany**“)

**Preambula**

Zmluvné strany uzatvárajú túto Zmluvu v súlade s výsledkom časti II. nadlimitnej zákazky na predmet „Znižovanie energetickej náročnosti výroby spoločnosti POLYFORM“, ktorá bola vyhlásená zverejnením Oznámenia o vyhlásení verejného obstarávania vo Vestníku verejného obstarávania *[doplniť číslo Vestníka]* zo dňa *[doplniť dátum zverejnenia vo Vestníku]* pod číslom *[doplniť číslo značky vo Vestníku]* (ďalej len „**Súťaž**“ alebo „**Zákazka**“) a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej aj „**Zákon o verejnom obstarávaní**").

Ponuka Predávajúceho bola v časti II. Súťaže vyhodnotená ako úspešná, na základe čoho sa Zmluvné strany v slobodnej vôli a v súlade s platnými právnymi predpismi rozhodli uzatvoriť túto Zmluvu, ktorá upravuje práva a povinnosti Zmluvných strán pri dodaní predmetu časti II. Zákazky Predávajúcim Kupujúcemu.

Kupujúci predpokladá, že predmet Zákazky bude financovaný z nenávratného finančného príspevku poskytnutého Kupujúcemu Ministerstvom životného prostredia Slovenskej republiky v zastúpení Slovenskou inovačnou a energetickou agentúrou (ďalej „**Poskytovateľ NFP**“) pre projekt „Znižovanie energetickej náročnosti vo výrobných priestoroch firmy POLYFORM" v rámci operačného programu Kvalita životného prostredia a z vlastných prostriedkov verejného obstarávateľa.

**Predmet Zmluvy**

* 1. Predmetom Zmluvy je záväzok Predávajúceho dodať Kupujúcemu hnuteľné veci spolu s príslušenstvom uvedené v bode 1.2 tejto Zmluvy (ďalej tiež len „**Predmet kúpy**“) a previesť na Kupujúceho vlastnícke právo k Predmetu kúpy a záväzok Kupujúceho riadne dodaný Predmet kúpy prevziať a zaplatiť Predávajúcemu dohodnutú kúpnu cenu uvedenú v článku II. tejto Zmluvy.
  2. Predmet kúpy musí byť nový, nerepasovaný, nepoužívaný a nesmú na a ňom viaznuť práva tretích osôb. Predmet kúpy tvorí jeden (1) Kompresor na výrobu technologického vzduchu bližšie špecifikovaný v Prílohe č. 1 tejto Zmluvy – Špecifikácia predmetu kúpy. Predávajúci sa zaväzuje dodať Predmet kúpy v požadovanom množstve vrátane dopravy na miesto dodania, t. j. zabezpečenie dopravy do miesta dodania a jeho vyloženie v mieste dodania, preukázanie funkčnosti a uvedenie do prevádzky a zaškolenie zamestnancov Kupujúceho týkajúce sa obsluhy dodaného Predmetu kúpy, resp. Zariadenia Predávajúcim. Miestom dodania je sídlo Kupujúceho nachádzajúce sa na adrese Terézie Vansovej 10, 065 03 Podolínec.
  3. Súčasťou dodania Predmetu kúpy je aj poskytnutie písomných dokladov potrebných pre riadne a bezchybné užívanie Predmetu kúpy (vrátane príslušenstva tvoriaceho Predmet kúpy) na účel, na ktorý sú vyrobené a určené, a to najmä, no nie len výlučne:
* návod na použitie/obsluhu v slovenskom, resp. v českom jazyku,
* záručný list,
* všetky ďalšie doklady a dokumenty vyžadované platnou legislatívou SR a Európskej únie, ktoré sú potrebné k riadnemu užívaniu Predmetu kúpy na požadovaný účel,
* vyhlásenia o zhode alebo CE certifikáty.
  1. Predávajúci sa zároveň zaväzuje, že súčasťou dodania Predmetu kúpy v rámci dohodnutej kúpnej ceny uvedenej v Čl. II tejto Zmluvy je aj poskytnutie záruky na Predmet kúpy v zmysle Čl. IV tejto Zmluvy.

Kúpna cena a platobné podmienky

* 1. Kúpna cena je stanovená v súlade so zákonom č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon o cenách, a to dohodou Zmluvných strán na základe cenovej ponuky Predávajúceho predloženej v Súťaži.
  2. Celková kúpna cena za dodaný Predmet kúpy a za všetky súvisiace plnenia podľa tejto Zmluvy je nasledovná:

Celková cena bez DPH: *[doplní uchádzač kladné číslo zaokrúhlené na max. dve desatinné miesta]* EUR

Sadzba DPH: *[doplní uchádzač kladné číslo zaokrúhlené na max. dve desatinné miesta]* EUR

Celková cena s DPH: *[doplní uchádzač kladné číslo zaokrúhlené na max. dve desatinné miesta]* EUR (slovom: *[doplní uchádzač]* EUR)

(Celková cena s DPH ďalej aj ako „**Kúpna cena**“).

* 1. Kúpnou cenou sa rozumie konečná cena vrátane všetkých ciel a daňových poplatkov, nákladov súvisiacich s dodaním Predmetu kúpy podľa bodu 1.2 Zmluvy na miesto dodania dohodnuté touto Zmluvou ako aj nákladov na odstraňovanie vád v záručnej lehote podľa v Čl. IV Zmluvy ako aj všetkých ďalších služieb, činností, výkonov a ostatných nákladov Predávajúceho v súvislosti s predajom Predmetu kúpy za podmienok dohodnutých v tejto Zmluve.
  2. Kupujúci neposkytuje za Predmet kúpy zálohu ani žiadne preddavky z Kúpnej ceny.
  3. Predávajúci je oprávnený vystaviť faktúru na zaplatenie Kúpnej ceny zodpovedajúcej cene dodanému Predmetu kúpy v zmysle bodu 3.3 tejto Zmluvy až po potvrdení dodania Predmetu kúpy zo strany Kupujúceho podpisom protokolu o dodaní a prevzatí Predmetu kúpy podľa bodu 3.4 tejto Zmluvy.
  4. Splatnosť faktúry podľa tejto Zmluvy je 30 dní od doporučeného doručenia faktúry bez nedostatkov do sídla Kupujúceho v zmysle Zmluvy, a to bezhotovostným prevodom na účet Predávajúceho uvedený v záhlaví Zmluvy.
  5. Faktúra musí byť vystavená v súlade s § 74 zákona č. 222/2004 Z. z. o dani z pridanej hodnoty v znení neskorších predpisov. Zmluvné strany budú pri fakturácii podľa tejto Zmluvy dodržiavať ustanovenia zákona č. 215/2019 Z. z. o zaručenej elektronickej fakturácii a centrálnom ekonomickom systéme a o doplnení niektorých zákonov, v platnom znení, pokiaľ im z tohto zákona takáto povinnosť vyplýva.
  6. Faktúra (daňový doklad) musí obsahovať nasledovné aj nasledovné údaje, odvolávku na číslo tejto Zmluvy a popis plnenia v zmysle predmetu Zmluvy. Ak faktúra nebude obsahovať vyššie uvedené údaje alebo k nej nebudú priložené prílohy, alebo ak nebude obsahovať správne údaje, Kupujúci je oprávnený takúto faktúru vrátiť Predávajúcemu spolu s označením nedostatkov, pre ktoré bola vrátená. V tomto prípade sa plynutie lehoty splatnosti takejto faktúry prerušuje a nová lehota splatnosti začne plynúť dňom nasledujúcim po dni doporučeného doručenia opravenej alebo doplnenej faktúry do sídla Kupujúceho.
  7. Na účely fakturácie sa za deň dodania Predmetu kúpy Kupujúcemu považuje deň podpísania Protokolu o dodaní obidvomi Zmluvnými stranami v zmysle bodu 3.4 tejto Zmluvy.

Miesto a lehota a spôsob dodania Predmetu kúpy   
a jeho preberanie

* 1. Zmluvné strany sa dohodli, že miestom dodania Predmetu kúpy je sídlo Kupujúceho nachádzajúce sa na adrese Terézie Vansovej 10, 065 03 Podolínec (ďalej ako „**Miesto dodania**“).
  2. Zmluvné strany sa dohodli, že Predmet kúpy podľa tejto Zmluvy bude dodaný do 6 mesiacov odo dňa účinnosti tejto Zmluvy.
  3. Povinnosť Predávajúceho dodať Kupujúcemu Predmet kúpy je splnená tým, že dodá Predmet kúpy na Miesto dodania v dohodnutom množstve a kvalite, Kupujúcemu umožní s Predmetom kúpy nakladať (t. j. preukáže funkčnosť Predmetu kúpy a tento uvedie do prevádzky) a zaškolí zamestnancov Kupujúceho na obsluhu dodaného Predmetu kúpy. Kupujúci sa zaväzuje prevziať Predmet kúpy v dohodnutom Mieste dodania.
  4. O riadnom dodaní Predmetu kúpy alebo jeho časti v zmysle bodu 3.3 tejto Zmluvy Predávajúci a Kupujúci spíšu protokol o dodaní a prevzatí Predmetu kúpy (ďalej len „**Preberací protokol**“). Preberací protokol musí obsahovať minimálne nasledovné náležitosti:
* identifikačné údaje Predávajúceho a Kupujúceho,
* identifikáciu Predmetu kúpy v rozsahu: označenie Predmetu kúpy a označenie príslušenstva dodaného spolu s nimi,
* sumu predmetného plnenia,
* preukázanie funkčnosti dodaného Predmetu Kúpy a zaškolenia zamestnancov Kupujúceho týkajúce sa obsluhy dodaného Predmetu kúpy,
* miesto a dátum prevzatia Predmetu kúpy,
* miesto a dátum vyhotovenia Preberacieho protokolu,
* podpisy oprávnených osôb za Predávajúceho a Kupujúceho.
  1. Kupujúci je oprávnený odmietnuť prevzatie Predmetu kúpy v prípade, ak nie je dodaný v súlade s podmienkami dohodnutými v tejto Zmluve.

**Záruka a zodpovednosť za vady**

* 1. Predávajúci zodpovedá za to, že Predmet kúpy bude mať počas záručnej doby vlastnosti dohodnuté v tejto Zmluve, ako aj vlastnosti obvyklé s prihliadnutím na povahu Predmetu kúpy, a že bude spôsobilé na riadne používanie na účel, na ktorý je určené.
  2. Záručná doba na Predmetu kúpy je dvadsaťštyri (24) mesiacov. Záručná doba začína plynúť odo dňa vyhotovenia Preberacieho protokolu.
  3. Zmluvné strany sa dohodli, že aby bol Predmetu kúpy počas celej Záručnej doby v súlade so Zmluvou, Kupujúci je oprávnený požadovať a Predávajúci je povinný vykonať všetky práce k odstráneniu vád Predmetu kúpy oznámených Kupujúcim. Predávajúci povinný všetky tieto vady odstrániť a všetky práce vykonať na svoje náklady a riziko.
  4. Predávajúci zodpovedá za vady, ktoré má Predmetu kúpy v okamihu prechodu nebezpečenstva na Kupujúceho, aj keď sa vada stane zjavnou až po tejto dobe. Predávajúci zodpovedá takisto za akúkoľvek vadu, ktorá vznikne po dobe prechodu nebezpečenstva na Kupujúceho, ak je spôsobená porušením povinností Predávajúceho.
  5. Kupujúci sa zaväzuje, že prípadnú požiadavku na odstránenie vady uplatní bezodkladne po jej zistení telefonicky a písomne, e-mailom na kontaktné údaje Predávajúceho uvedené v bode 9.6.
  6. Na odstránenie vád zistených a reklamovaných Kupujúcim v Záručnej dobe nastúpi Predávajúci v lehote do štyridsaťosem (48) hodín od oznámenia Kupujúcim. Kupujúci určí Predávajúcemu primeraný termín na odstránenie vady. Predávajúci je s prihliadnutím na povahu vady povinný odstrániť vady bezodkladne, najskôr ako je to možné, pokiaľ sa s Kupujúcim nedohodne inak.
  7. Záručná doba neplynie po dobu, po ktorú Kupujúci nemôže užívať Predmet kúpy pre jeho vady, za ktoré zodpovedá Predávajúci.
  8. Predávajúci znáša všetky náklady spojené s odstránením vád Predmetu kúpy.

**Sankcie**

* 1. Za omeškanie Predávajúceho s riadnym dodaním Predmetu kúpy má Kupujúci nárok na zmluvnú pokutu vo výške 0,05 % Kúpnej ceny, resp. časti Kúpnej ceny, ktorá zodpovedá nedodanej časti Predmetu kúpy za každý čo i len začatý deň omeškania. Omeškanie trvajúce viac ako (30) tridsať dní sa považuje za podstatné porušenie Zmluvy a oprávňuje Kupujúceho na odstúpenie od Zmluvy.
  2. V prípade omeškania Kupujúceho s úhradou faktúr má Predávajúci nárok na zaplatenie úroku z omeškania vo výške 0,05 % z dlžnej sumy vrátane DPH za každý aj začatý deň omeškania.
  3. V prípade omeškania Predávajúceho so splnením povinnosti odstrániť vady Predmetu kúpy alebo jeho časti podľa článku IV. tejto zmluvy, má Kupujúci nárok na zmluvnú pokutu vo výške 200,- EUR za každý aj začatý deň omeškania až do odstránenia vady. V prípade porušenia povinnosti podľa bodu 4.9 Zmluvy poslednej vety, sa za začatý deň považuje deň, v ktorom uplynulo 24 hodín od momentu doručenia uplatnenia záruky.
  4. V prípade omeškania Predávajúceho s plnením povinností podľa bodu 4.6 patrí Kupujúcemu nárok na zmluvnú pokutu vo výške 200,- Eur za každý začatý deň omeškania. Nárokom na zmluvnú pokutu nie je dotknutý nárok Kupujúceho na náhradu škody spôsobenej omeškaním v plnej výške.
  5. V prípade porušenia niektorej z povinností Predávajúceho podľa Článku VIII je Kupujúci oprávnený požadovať od Predávajúceho zmluvnú pokutu vo výške 5 000,00 EUR (slovom: päťtisíc euro) za každé jednotlivé porušenie týchto povinností, a to aj opakovane.
  6. Zaplatením zmluvnej pokuty na základe tejto Zmluvy nezaniká povinnosť splniť zabezpečený záväzok. Rovnako nezaniká ani nárok na náhradu škody príslušnej Zmluvnej strany, ktorá jej vznikne v súvislosti s porušením tejto Zmluvy v plnej výške.

**Vlastnícke právo a zodpovednosť za škodu**

* 1. Vlastnícke právo k Predmetu kúpy, resp. k jeho časti prechádza na Kupujúceho prevzatím Predmetu kúpy, tzn. okamihom podpisu Preberacieho protokolu a uhradením fakturovanej Kúpnej ceny zo strany Kupujúceho s vyznačením riadneho dodania Predmetu kúpy.
  2. Nebezpečenstvo škody a riziko náhodnej skazy na Predmete kúpy, resp. jeho časti prechádza na Kupujúceho až momentom podpísania Preberacieho protokolu. Do momentu podpísania Preberacieho protokolu znáša nebezpečenstvo škody na Predmete kúpy, resp. jeho časti Predávajúci.

**Ukončenie Zmluvy a úhrada súvisiacich nákladov**

* 1. Táto Zmluva nadobúda platnosť dňom jej podpisu oboma Zmluvnými stranami. Účinnosť nadobudne dňom uvedeným v písomnej výzve Kupujúceho, ktorým sa stanoví dátum začiatku plnenia Dohody, s podmienkou, že táto Dohoda bude zverejnená v súlade s príslušnými právnymi predpismi. Podmienkou pre písomnú výzvu Kupujúceho je ukončenie kontroly verejného obstarávania zo strany Poskytovateľa NFP, v rámci ktorej tento neidentifikoval nedostatky, ktoré by mali alebo mohli mať vplyv na výsledok Súťaže (po doručení správy z kontroly prijímateľovi - Kupujúcemu), alebo v rámci ktorej Kupujúci, ako prijímateľ súhlasil s výškou ex ante finančnej opravy uvedenej v návrhu správy/správe z kontroly a splnil podmienky na uplatnenie ex ante finančnej opravy podľa metodického pokynu MP CKO č. 5 ktorý upravuje postup pri určení finančných opráv za verejné obstarávanie. Výzva bude odoslaná na poštovú prepravu najneskôr do 12 mesiacov odo dňa odoslania oznámenia o výsledku verejného obstarávania, v opačnom prípade táto Zmluva zaniká.
  2. Táto zmluva trvá až do okamihu riadneho doručenia Predmetu kúpy za podmienok dohodnutých v tejto Zmluve. Táto zmluva zanikne aj písomnou dohodou Zmluvných strán alebo písomným odstúpením od Zmluvy jednou zo Zmluvných strán.
  3. V prípade zániku Zmluvy dohodou Zmluvných strán, táto Zmluva zaniká dňom uvedeným v tejto dohode. Dohoda o ukončení zmluvy musí byť písomná. V tejto dohode sa upravia aj vzájomné nároky Zmluvných strán, ktoré vzniknú z plnenia zmluvných povinností alebo z ich porušenia druhou Zmluvnou stranou ku dňu zániku Zmluvy dohodou.
  4. Od tejto Zmluvy možno písomne odstúpiť iba v zákonom stanovených prípadoch a v prípadoch uvedených v tejto Zmluve.
  5. Kupujúci je oprávnený okamžite odstúpiť od Zmluvy v prípade podstatného porušenia Zmluvy Predávajúcim. Na účely tejto zmluvy sa za podstatné porušenie Zmluvy Predávajúcim považuje najmä, nie však výlučne:

1. ak sa preukáže, že Predávajúci v Ponuke predložil nepravdivé doklady alebo uviedol nepravdivé, neúplné alebo skreslené údaje,
2. ak je zrejmé, že z dôvodov na strane Predávajúceho nebude Predmet kúpy dodaný riadne alebo včas,
3. zadá dodanie celého Predmetu kúpy ako subdodávku alebo postúpi Zmluvu bez súhlasu Kupujúceho,
4. Predávajúci vstúpil do likvidácie, na jeho majetok bol vyhlásený konkurz, ako aj vtedy, ak existuje dôvodná obava, že plnenie záväzkov Predávajúceho podľa tejto Zmluvy je vážne ohrozené,
5. v ďalších prípadoch uvedených v Zmluve.
   1. Predávajúci je oprávnený odstúpiť od tejto Zmluvy v prípade, ak Kupujúci poruší túto Zmluvu podstatným spôsobom. Za podstatné porušenie tejto Zmluvy sa považuje, ak sa Kupujúci dostane do omeškania s úhradou faktúry viac ako (30) tridsať dní od dohodnutého termínu splatnosti faktúry. Pre vylúčenie pochybností sa Zmluvné strany dohodli, že Predávajúci je v takomto prípade oprávnený odstúpiť od tejto Zmluvy.
   2. Právne účinky odstúpenia od tejto Zmluvy nastávajú dňom doručenia písomného oznámenia o odstúpení druhej Zmluvnej strane.
   3. Ukončením platnosti tejto Zmluvy zanikajú všetky práva a povinnosti Zmluvných strán vyplývajúce z tejto Zmluvy, okrem nárokov na úhradu už poskytnutého plnenia, spôsobenej škody, nárokov na dovtedy uplatnené zmluvné, resp. zákonné sankcie a úroky, ako aj nárok Kupujúceho na bezplatné odstránenie zistených vád dodania, resp. záručných vád.

**Subdodávatelia**

* 1. Predávajúci je oprávnený plnením tejto Zmluvy poveriť svojho subdodávateľa/svojich subdodávateľov. Zoznam subdodávateľov tvorí Prílohu č. 2 – Zoznam subdodávateľov tejto Zmluvy. V zozname subdodávateľov sa uvádza podiel plnenia každého subdodávateľa vo finančnom vyjadrení z celkovej ceny plnenia a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Ak to vyplýva zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „**Zákon o RPVS**“), musí byť subdodávateľ zapísaný v registri partnerov verejného sektora.
  2. V prípade, ak má počas plnenia Zmluvy Predávajúci záujem zmeniť alebo doplniť svojich subdodávateľov, je povinný rešpektovať nasledovné pravidlá:
     1. subdodávateľ, ktorého sa týka návrh na zmenu, musí byť zapísaný v registri partnerov verejného sektora podľa Zákona o RPVS, ak táto povinnosť vyplýva z uvedeného zákona,
     2. subdodávateľ, ktorého sa týka návrh na zmenu, musí byť schopný realizovať príslušnú časť predmetu zákazky v rovnakej kvalite, ako pôvodný subdodávateľ a musí spĺňať rovnaké podmienky, ako pôvodný subdodávateľ (ak boli stanovené),
     3. Predávajúci oznámi Kupujúcemu návrh na zmenu subdodávateľa spolu s predložením dokladov preukazujúcich splnenie podmienok uvedených vyššie.
  3. Návrh na zmenu subdodávateľa spolu s dokladmi podľa bodu 8.2iii) tohto článku Zmluvy a aktualizovaným znením Prílohy č. 2 Zoznam subdodávateľov musí Predávajúci predložiť Kupujúcemu najneskôr (3) tri pracovné dni pred začatím plánovanej subdodávky. Kupujúci má právo zmenu odmietnuť, ak nie sú splnené podmienky uvedené v bode 8.2 vyššie.
  4. V prípade, ak Predávajúci využije na plnenie ktorejkoľvek povinnosti podľa tejto Zmluvy subdodávateľa, Predávajúci za konanie subdodávateľa voči Kupujúcemu zodpovedá, ako keby plnenie vykonával sám.

**Spoločné a záverečné ustanovenia**

* 1. Práva a povinnosti Zmluvných strán neupravené v tejto Zmluve sa riadia príslušnými ustanoveniami Obchodného zákonníka a ostatných všeobecne záväzných právnych predpisov platných a účinných v Slovenskej republike. Zmluvné strany sa dohodli, že v prípade vzniku sporov Zmluvných strán týkajúcich sa tejto Zmluvy a jej aplikácie, ak sa ich nepodarí urovnať iným spôsobom je daná právomoc súdov Slovenskej republiky a to aj v prípade, ak je jednou zo Zmluvných strán zahraničný subjekt.
  2. Predávajúci nie je oprávnený postúpiť akékoľvek pohľadávky (práva) vyplývajúce z tejto Zmluvy na tretiu osobu alebo sa dohodnúť s treťou osobou na prevzatí jeho záväzkov (povinností) vyplývajúcich z tejto Zmluvy bez predchádzajúceho písomného súhlasu Kupujúceho.
  3. Z dôvodu, že predmet plnenia bude čiastočne financovaný z prostriedkov poskytnutých Kupujúcemu na základe zmluvy o poskytnutí nenávratného finančného prostriedku s Poskytovateľom NFP (ďalej len „**Zmluva o NFP**“), zaväzuje sa Predávajúci strpieť výkon kontroly/auditu súvisiaceho s predmetom tejto Zmluvy kedykoľvek počas platnosti a účinnosti Zmluvy o NFP, a to oprávnenými osobami na výkon tejto kontroly/auditu a poskytnúť im všetku súčinnosť. Oprávnené osoby na výkon kontroly/auditu sú najmä:

9.3.1 Poskytovateľ NFP a ním poverené osoby,

9.3.2 Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,

9.3.3 Najvyšší kontrolný úrad SR, Úrad vládneho auditu, Certifikačný orgán a nimi poverené osoby,

9.3.4 Orgán auditu, jeho spolupracujúce orgány a nimi poverené osoby,

9.3.5 Splnomocnení zástupcovia Európskej Komisie a Európskeho dvora audítorov,

9.3.6 Orgán zabezpečujúci ochranu finančných záujmov EÚ,

9.3.7 Osoby prizvané orgánmi podľa bodu 9.3.1 až 9.3.6 vyššie v súlade s príslušnými Právnymi predpismi. Orgán zabezpečujúci ochranu finančných záujmov EÚ.

* 1. Zmluvné strany sa dohodli, že ich vzájomná komunikácia súvisiaca s touto Zmluvou, tzn. akákoľvek písomnosť alebo iné správy, ktoré sa doručujú v súvislosti s touto Zmluvou, si pre svoju záväznosť vyžaduje písomnú formu. Zmluvné strany sa zaväzujú, že budú pre vzájomnú písomnú komunikáciu používať poštové adresy uvedené v záhlaví tejto Zmluvy. Zmluvné strany sa dohodli, že písomná forma komunikácie sa bude uskutočňovať prostredníctvom doporučenej zásielky. V prípade, že si Zmluvná strana neprevezme písomnosť zasielanú doporučenou poštou a uloženú na pošte v odbernej lehote, písomnosť sa považuje za doručenú tretím dňom po vrátení písomnosti odosielateľovi, aj keď sa adresát o obsahu uloženej písomnosti nedozvedel. Pre operatívnu komunikáciu Zmluvných strán sa môže využívať forma elektronickej komunikácie, napr. v podobe emailu, pričom platia údaje určené pre elektronickú komunikáciu podľa bodu  9.4 Zmluvy, pre odstránenie pochybností takouto formou nie je prípustná komunikácia týkajúca sa ukončenia platnosti tejto Zmluvy. Zmluvné strany si zároveň dohodli ako mimoriadny spôsob doručovania písomných zásielok doručovanie osobne alebo prostredníctvom kuriéra, takéto doručenie je možné výlučne v bežných úradných hodinách.
  2. Zmluvné strany pre účely tejto Zmluvy určujú kontaktné osoby zodpovedné za elektronickú komunikáciu v súvislosti s touto Zmluvou takto:
     1. za Predávajúceho:

meno: *[doplní úspešný uchádzač najneskôr pri podpise Zmluvy]*

tel: *[doplní úspešný uchádzač najneskôr pri podpise Zmluvy]*

e-mail: *[doplní úspešný uchádzač najneskôr pri podpise Zmluvy]*

* + 1. za Kupujúceho:

meno: *[doplní Kupujúci najneskôr pri podpise Zmluvy]*

tel: *[doplní Kupujúci najneskôr pri podpise Zmluvy]*

e-mail: *[doplní Kupujúci najneskôr pri podpise Zmluvy]*

* 1. Zmluva je vyhotovená v štyroch (4) rovnopisoch, pričom Kupujúci obdrží dva (2) rovnopisy a Predávajúci obdrží dva (2) rovnopisy.
  2. Zmluvné strany berú na vedomie, že zmena Zmluvy je možná len v súlade s § 18 Zákona o verejnom obstarávaní, a to za predpokladu, že sa nezmenia záväzky Predávajúceho, ku ktorým sa zaviazal v Ponuke. Prípadná zmena tejto Zmluvy je možná len písomnou dohodou Zmluvných strán, a to vo forme číslovaných dodatkov podpísaných oprávnenými zástupcami oboch Zmluvných strán.
  3. Ak niektoré ustanovenia tejto Zmluvy nie sú celkom alebo sčasti účinné alebo platné alebo neskôr stratia účinnosť alebo platnosť, nie je tým dotknutá účinnosť a platnosť ostatných ustanovení. Ak sa niektoré z ustanovení tejto Zmluvy stane neplatným z dôvodu rozporu s právnymi predpismi, zaväzujú sa Zmluvy strany takéto ustanovenie nahradiť iným, primerane zodpovedajúcim právnemu významu pôvodného ustanovenia a zmyslu a účelu tejto Zmluvy.
  4. Zmluvné strany vyhlasujú, že sa s obsahom Zmluvy oboznámili, túto uzatvorili slobodne a vážne, že sa zhoduje s ich prejavom vôle a svoj súhlas s jej obsahom potvrdzujú vlastnoručným podpisom.
  5. Neoddeliteľnou súčasťou Zmluvy sú prílohy:

**Príloha č. 1** Špecifikácia Predmetu kúpy *[uchádzač predloží v ponuke – vypracované podľa vzoru v Prílohe č. B.2 súťažných podkladov]*

**Príloha č. 2** Zoznam subdodávateľov *[predloží úspešný uchádzač najneskôr pri podpise Zmluvy]*

|  |  |
| --- | --- |
| Za Kupujúceho: | Za Predávajúceho: |
|  |  |
| V Podolínci, dňa | V*[doplní uchádzač]*, dňa*[doplní uchádzač]* |
|  |  |
|  |  |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Ing. Jozef Vaľko - konateľ | *[doplní uchádzač]*, |
|  | *[doplní uchádzač]*, |
|  | *[doplní uchádzač]*, |

|  |
| --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Ľuboslav Leško - konateľ |