**Príloha č. B.2**

**PodrobnÝ OPIS časti II. predmetu zákazky**

**Nižšie sú stanovené záväzné požiadavky a parametre predmetu zákazky. Pokiaľ sa v opise predmetu zákazky použil odkaz na konkrétnu značku, výrobcu, alebo výrobok alebo typ výrobku – tieto boli použité výlučne pre ilustráciu vtedy, ak nebolo možné dostatočne presne a zrozumiteľne opísať predmet zákazky v súlade so ZVO a obvyklou obchodnou praxou prevažujúcou pri dodávke rovnakých alebo obdobných predmetov zákazky. V takýchto prípadoch sa má za to, že je takýto odkaz vždy doplnený slovami "alebo ekvivalentný“ a platí, že uchádzač môže vždy ponúknuť aj ekvivalentné alebo lepšie plnenie v súlade s ustanovením § 42 ods. 3 ZVO.**

1. **ZÁKLADNÝ OPIS**
   1. Predmetom Časti II. predmetu zákazky je dodávka kompresoru na výrobu technologického vzduchu a poskytnutie s tým súvisiacich služieb (ďalej len „**predmet zákazky**“).
2. **POŽADOVANÉ TECHNICKÉ (FUNKČNÉ A VÝKONNOSTNÉ) PARAMETRE A SÚVISIACE CHARAKTERISTIKY**

Uchádzačom ponúkaný predmet zákazky musí spĺňať nasledovné minimálne požiadavky na funkčné a výkonnostné parametre:

* 1. ​maximálny tlak do 12 bar;
  2. výkonnosť pri 7 bar:  min. rozsah (30 až 185)  l/s;
  3. frekvenčný menič;
  4. výkon motora  50 kW až 60 kW;
  5. elektromotor priamo spojený s elementom (bez pružnej spojky);
  6. sušička vzduchu;
  7. odlučovač oleja a kondenzátu, filter mechanických častíc;
  8. diaľkový monitoring kompresora pre servis a vlastnú potrebu (kontrola výkonu a parametrov stroja);
  9. rozmer kompresora (dĺžka a šírka) na plochu do 2 m2;
  10. integrovaná jednotka pre recykláciu (zhodnotenie) odpadovej tepelnej energie;
  11. dodanie CAGI protokolu, nezávislého inštitútu, ktorý deklaruje parametre a výkonnosť stroja – resp. technický list zariadenia.

1. **Ďalšie požiadavky na predmet zákazky a súvisiace služby**
   1. Požadovaná záručná lehota musí byť minimálne 24 mesiacov.
   2. Súčasťou dodávky zariadenia musí byť:
      1. doprava na miesto dodania a jeho vyloženie v mieste dodania,
      2. uvedenie do prevádzky a
      3. zaškolenie obsluhy.
2. **Miesto a termín dodania predmetu zákazky**
   1. Miesto dodania predmetu zákazky: POLYFORM, s.r.o., Terézie Vansovej 10, 065 03 Podolínec.
   2. Termín dodania predmetu zákazky: do (6) šesť mesiacov odo dňa účinnosti zmluvy.